rlitschk/wikidir huggingface dataset:
Vosshusen (hoochdüütsch Neu Wulmstorf) is en Oort in de Gemeen Vosshusen in’n Landkreis Horborg, Neddersassen. Binnen de Gemeen höört de Oort to de Oortschop Vosshusen. De Oort liggt op’n Rand von de Geest hen na dat Moor in dat Siedland von Oolland. Na Süüdoosten to doot de Horbörger Bargen liggen. De Naveröörd sünd Neefeld un Francop in’n Noordoosten, Fischbeek un Neegraven in’n Oosten, de Fischbeker Heid un Tempelbarg in’n Süüdoosten, Wulmsdörp, Doasdörp un Ilsdörp in’n Süden, Arsdörp, Ketzendörp un Öbergünn in’n Süüdwesten, Buxthu in’n Westen un Moorenn un Rübk in’n Noordwesten. Dat Moor un de Heid von Vosshusen hebbt fröher as Buurmeen de Dörper Wulmsdörp, Ilsdörp un Doasdörp tohoop tohöört. Eerst in dat 19. Johrhunnert is dat Land twüschen de Gemenen opdeelt worrn. Dorbi hebbt sik de Öörd Wulmsdörpermoor un Doasdörpermoor billt. Vosshusen is 1835 as Anbo von Wulmsdörp ut grünnt worrn un weer von Anfang an Deel von de polietsche Gemeen Wulmsdörp. Dat eerste Huus hett de Pächter Peter Lohmann ut Doasdörp in’n Noorden von de Schossee twüschen Buxthu un Horborg (vondaag B 73) boot. 1881 is de Nedderelvbahn twüschen Horborg un Cuxhoben boot worrn, de ok dör dat Moor bi Vosshusen lopen is. En Bahnhoff hett dat dor
Falkenbarg (hoochdüütsch Falkenberg) weer en Hoff in Neegraven in Hamborg (vondaag Stadtdeel Neegraven-Fischbeek in’n Bezirk Horborg). De Falkenbarg is en 64,8 Meter över NN hogen Tügenbarg, de nableven is, as dat Water, dat de Gletschers von de Wießel-Iestied bi’t Smölten billt hebbt, de aflagert Sedimenten ut de Saal-Iestied in de Gegend wegswemmt hebbt. He höört to de Horbörger Bargen. De Falkenbeek hett sien Born an’n Falkenbarg. Dicht bi’n Barg leeg de Hoff Falkenbarg. De Oort hett vör 1859 to de Huusvaagdie Mesborg von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn. Mit dat Groot-Hamborg-Gesett 1937 is de Oort Deel von de Stadt Hamborg worrn. Falkenbarg weer evangeelsch-luthersch präägt un hett to dat Kaspel von de Nicolai-Kark in Ilsdörp tohöört. Siet 1911 höört dat Rebeed to de Karkengemeen von de Michaelis-Kark in Neegraven. Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 99 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 131 Koordinaten:53° 28′ N, 9° 52′ O
Barry James Marshall (* 30. September 1951 in Kalgoorlie, Australien) is en austraalsch Mediziner, de 2005 den Nobelpries för Physiologie oder Medizin tospraaken kreeg. Nah dat Studium an de University of Western Australia (UWA) wurr Marshall an dat Royal Perth Hospital tätig, wo ok all John Robin Warren arbeiten dee. 1986 siedel he mit sien Familie vörövergahnd in de USA um, as he sien Lehrtätigkeit an de University of Virginia upnehm. Ansluutend keem Marshall as Perfesser för Klinische Mikrobiologie an de University of Western Australia in Perth torüch. Barry Marshall is verheiratet mit Fru Adrienne un hett veer Kinner. De Mikrobioloog Marshall is bekannt för den Nahwies, dat Helicobacter-pylori-Bakterien de Oorsaak för de meest Magengeschwüre sünd. He kunn dormit de langjohrig Lehrmeenen wedderleegen, dat Geschwüre hööftsächlich dör Stress, scharp Eeten etc. entstahn deen. Dör en Sülvstversöök1984 vun Marshall gelung de Nahwies, dat nich Stress un Översüern vun den Magen di wichtigst Grünnen för Magenschliemhuutentzündungen, Magengeschwüre un Magenkrebs sünd, sonnern dat nee opdeckt Bakterium. Nahdem dat den beid Forschers gelungen weer, Helicobacter pylori to kultiveeren, hett sück Marshall dor to hergeven, mehrere Milliarden vun de Bakterien to schluuken. Bit to dissen Tietpunkt gull das as sekert Lehrmeenen, dat Bakterien dat suur
Scheedholt (hoochdüütsch Scheideholz) weer en lütten Oort twüschen Fischbeek un Neegraven (vondaag Stadtdeel Fischbeek-Neegraven, Bezirk Horborg, in de Stadt Hamborg). De Oort Scheedholt leeg an’n Noordrand von de Fischbeker Heid (Deel von de Horbörger Bargen). Na Noorden hett sik dat Moor von dat Oollanner Siedland anslaten. Scheedholt is fröher to Fischbeek un Neegraven tellt worrn. Toletzt weer dat in dat 19. Johrhunnert Deel von de Gemeen Neegraven, de later denn aver mit de Gemeen Fischbeek tohoopslaten worrn is. Bet to Anfang von dat 20. Johrhunnert weer Scheedholt noch en egen afgrenzt Oort. As Fischbeek un Neegraven denn aver gau wussen sünd, is Scheedholt as Oort verswunnen. Vondaag is noch de Stratennaam Scheedholtweg Teken von’n olen Oort. De Oort hett vör 1859 to de Huusvaagdie Mesborg von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn. Mit dat Groot-Hamborg-Gesett 1937 is de Oort Deel von de Stadt Hamborg worrn. Scheedholt weer evangeelsch-luthersch präägt un hett to dat Kaspel von de Nicolai-Kark in Ilsdörp tohöört. Von 1911 bet 1964 weer dat Deel von de Karkengemeen von de Michaelis-Kark
Appelbeek (hoochdüütsch Appelbeck) is en lütten Oort in de Gemeen Mesborg (Samtgemeen Hullnst) in’n Landkreis Horborg, Neddersassen. De Oort höört von öllers bi Podendörp/Mesborg mit bi. De Oort liggt nich wied af von de Münn von’n Appelbeek in de Eest. De Appelbeek is hier to en acht Hektar groten Möhlendiek opstaut. An’n Möhlendiek sluut sik na Oosten noch en ganze Reeg Fischdieken an. De Naveröörd sünd Podendörp in’n Noorden, Grauen un Appel in’n Noordoosten, Olendörp un Wennersdörp in’n Süüdoosten, Hullnst in’n Süüdwesten, Wosbossel un Emm in’n Westen un Mesborg in’n Noordwesten. De Oort Appelbeek is as Poppeermöhl an’n Beek mit den sülven Naam anleggt worrn. Bet in de twete Hälft von dat 19. Johrhunnert bestünn de Oort ok blots ut disse Möhl. Eerst in disse Tied sünd dor denn noch mehr Hüüs anleggt worrn. Besünners in de Tied von’n Tweten Weltkrieg sünd in’n Süden von de Möhl en ganze Reeg Hüüs boot worrn. Toeerst in’n Krieg för Utbummte ut Hamborg, na’n Krieg denn jümmer mehr för Verdrevene ut de Oostrebeden. De Möhl is 1622 anleggt worrn, as de Horbörger Hartog Willem August de Poppermöhl in Mesborg ümboot hett, üm dor Münten to prägen. De Poppeermöhl is över twölv Generatschonen bet
Disse List gifft en Översicht över de Möhlen in’n Landkreis Horborg. Listen von de Möhlen in Neddersassen na Landkreis Ammerland | Auerk | Bentem | Bronswiek | Celle | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Göttingen | Hameln-Purmunt | Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land) | Ollnborg (Stadt) | Oosterholt | Ossenbrügge (Land) | Ossenbrügge (Stadt) | Ostroe | Paane | Rodenborg (Wümm) | Schaumborg | Soltgitter | Stood | Ülzen | Vechte | Veern | Wersermasch | Willemshoben | Wittmund | Wulfenbüttel | Wulfsborg
Podendörp (hoochdüütsch Podendorf) is en lütt Dörp in de Gemeen Mesborg (Samtgemeen Hullnst) in’n Landkreis Horborg, Neddersassen. De Oort liggt üm un bi 200 Meter in’n Oosten von de Eest. De Naveröörd sünd Imbeek un de Ruhmannshoff in’n Noorden, Grauen un Eversen in’n Noordoosten, Appel un Olendörp in’n Süüdoosten, Appelbeek in’n Süden, Hullnst, Emm un Wosbossel in’n Süüdwesten un Mesborg in’n Noordwesten. In de Franzosentied von 1810 bet 1814 hett de Oort to de Mairie Mesborg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Huusvaagdie Mesborg von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn. Podendörp is evangeelsch-luthersch präägt un höört to dat Kaspel von de Kark in Mesborg. För de Kathoolschen is de St.-Maria-Kark in Buxthu tostännig. De Straat dör Podendörp löppt in’n Süden achter Appelbeek an de Kreisstraat 31 ran un in’n Noordwesten an de K 53. De K 53 geiht in’n Westen in Mesborg an de
Klauenborg (hoochdüütsch Klauenburg) is en lütten Oort in de Gemeen Winzendörp (Samtgemeen Hullnst) in’n Landkreis Horborg, Neddersassen. Dat Water ut dat Rebeed flütt över’n Rollbeek na de Eest hen af. De Naveröörd sünd Raad un Mienenbüddel in’n Noorden, Dangersen in’n Noordoosten, Steenbeek un Vaans in’n Oosten, Meilsen, Bookholt un Triller Barg in’n Süüdoosten, Trill in’n Süden, Dreest in’n Süüdwesten, Winzendörp un Dierstörp in’n Westen un Wennersdörp in’n Noordwesten. In’n Eersten Weltkrieg sünd twee Soldaten ut Klauenborg fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dierstörp in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hullnst in’n Kanton Töst. De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn. Klauenborg is evangeelsch-luthersch präägt un höört to dat Kaspel von de Andreas-Kark in Hullnst. För de Kathoolschen is de St.-Petrus-Kark in Bookholt tostännig. En Denkmaal för de Fullenen ut de twee Weltkrieg’ steiht in Winzendörp.
Starsbeek (hoochdüütsch Staersbeck) is en lütten Oort in de Gemeen Hullnst (Samtgemeen Hullnst) in’n Landkreis Horborg, Neddersassen. De Oort höört polietsch al von öllers bi Wosbossel/Hullnst mit bi. De Oort liggt an’n Starsbeek. De Naveröörd sünd Mesborg in’n Noordoosten, Emm in’n Oosten, Appelbeek un Hullnst in’n Süüdoosten, Wosbossel in’n Süden, Holtörp un Resbossel in’n Süüdwesten un Guldbeek un Rahmstörp in’n Noordwesten. De Oort Starsbeek is 1597 as Poppeermöhl grünnt worrn. De eerste Meester op de Möhl weer Paul Hassen. Von 1602 bet 1611 weer dat Jacob Höffer un na em von 1611 bet üm un bi 1621 Hans Lafrens. Na Lafrens sien Dood hett siene Weetfro, Isabe, Andreas Lange freet, de von 1622 bet 1625 Meester op de Möhl weer. 1625 is ok Lange doodbleven un siene Fro hett dat Leid över de Möhl hatt. 1634 hett David Dannenberg de Möhl övernahmen un von 1639 bet 1642 Michell Carstens. 1642 is he doodbleven un siene Weetfro hett de Möhl föhrt, bet sien Söhn Michall Carstens de Möhl övernahmen hett. Na Carstens weer von 1663 bet 1667 Johann Gesell Besitter von de Möhl. Na Gesell sien Dood hett Albrecht Möller de Möhl övernahmen un denn sien Söhn Johan Möller. 1864 hett
William Paul Gottlieb (* 28. Januar 1917 in Brooklyn, New York, NY; † 23. April 2006 ok dor) weer en US-amerikaansch Fotograf. He wurr bekannt dör sien Upnahmen vun Jazzmusikern. Gottlieb prääg in sien blots lütt Schaffensperiood van 1939 bit 1948, in de ‚golden Tiet‘ vun den Swing un dat entstahn vun den Bebop, mit sien Fotos de visuelle Ästhetik vun den Jazz. He hett tonächst af 1938 för de Washington Post arbeit (in de he jede Week en Jazz-Kolumne harr), un in den 1940er Johren för de Tietschrift Down Beat, för de he ebenfalls nich blots Fotos bistüern dee, sonnern ok schreev. Neben Down Beat schreev he för Record Changer, Saturday Review un Collier´s Magazine. To sien bekanntst Upnahmen tellen ünner annern Porträts vun Ella Fitzgerald, Billie Holiday un Charlie Parker. Nah 1948 hett Gottlieb as Filmautor un -produzent för Schoolfilms. Dorneben hett he tallriek Böker, ünner annern Kinnerböker, schreeven. An' 16. Februar 2010 hett de Library of Congress mehrere hunnert vun sien Upnahmen vun Jazz-Musikern apenlich togänglich maakt. Django Reinhardt bi en Upträe in dat New Yorker Jazzclub Aquarium, ca. November 1946 Count Basie bi en Upträe in dat New Yorker Jazzclub Aquarium, ca. 1947 Nat Cole, 1947
De Poppeermöhl Ooldklooster weer en Watermöhl an de Eest in Ooldklooster, de as Poppeermöhl bruukt worrn is. Dat Rebeed von de fröhere Möhl liggt vondaag in de Gemeen Buxthu in’n Landkreis Stood, Neddersassen. En Möhl an de Eest in Ooldklooster kummt al in de Stiftoorkunn von dat Ole Klooster 1196 oder 1197 vör. De Poppeermöhl is 1622 anleggt worrn. An’n 12. Oktober 1622 harr Jacob Hovern dat Privileg kregen, in dat Arzstift Bremen Lumpen to sammeln, de för de Produkschoon von Poppeer en roren Rohstoff weren. 1816 hett Johann Hinrich Winter de Möhl köfft. Sien Söhn Johann Asmus Winter hett 1838 dat Leid kregen. 1854 hett de Fabrik en Dampmaschien un Turbin kregen un dat ole Waterrad is nich mehr bruukt worrn. Later hebbt de Söhns von Johann Asmus, Johann Heinrich un Otto Christian, de Fabrik övernahmen un ehr 1865 in en Aktiensellschop ümwannelt. Üm 1900 rüm hebbt in de Fabrik mehr as 300 Lüüd arbeidt. 1917 is de Fabrik bi en Füür meist kumplett dalbrennt. De Besitters hebbt versöcht, de Fabrik wedder nee optoboon. Aver 1925 is de Poppeerfabrik Winter in Kunkurs gahn. In de Tied twüschen 1925 un 1954 hebbt dor de Firmen Wagenbo Thomas un Karosserie- un
Ava Lavinia Gardner (* 24. Dezember 1922 in Smithfield, North Carolina; † 25. Januar 1990 in London, England) weer en US-amerikaansch Filmschauspelerin, de den gröttsten Spood in de 1950er Johren harr. Ava Gardner wurr 1922 as Dochter vun en Farmer in en lütt ländlich Oort in North Carolina boren. Dör Privatfotos vun hör as Fotograf arbeiten Schwager keem Ava Gardner to eerst Filmverdrääg un speel mehrere Johren unbedüüden Nebenrullen, ehe se wegen hör good Utsehn un erotisch Utstrahlung to'n Glamour-Star upbaut wurr. Ehr Dörbröök schaff se 1946 al verführerische Femme fatale neben Burt Lancaster in Robert Siodmak sien Film noir-Klassiker Rächer der Unterwelt (The Killers). Internatschonal bekannt wurr se aber dör de Hemingway-Verfilmung Schnee am Kilimandscharo (The Snows of Kilimanjaro, 1952) mit Gregory Peck un dör Mogambo (1953) an de Siet vun Clark Gable. För hör Rull in Mogambo kreeg se 1954 en Oscar-Nomineeren as best Hööftdorstellerin. In dat sülvig Johr speel Gardner in een vun hör bekanntst Rullen de tragische Titelheldin in Die barfüßige Gräfin (The Barefoot Contessa) neben Humphrey Bogart. Af 1960 leeev Ava Gardner in Europa un is later ok in Feernsehserien as Unter der Sonne Kaliforniens (Knots Landing) uptreeden. 1990 is Gardner nah mehreren Slaganfällen an
Ian Baker (* 1947 in Melbourne, Victoria) is en austraalschen Kameramann. Baker hett 1971 mit Getting Back to Nothing sien eersten Film dreiht. Sien Loopbahn as Kamermann güng aver 1976 eerst richtig los mit Fred Schepisi sien The Devil’s Playground, för den he ok gliek mit en Filmpries ehrt worrn is. Vun dor an hett Baker Johrteihnten lang mit Schepisi tosamenarbeit un hett bi meist sien Filmen as Kameramann mitarbeit. För sien Filmwark weer he sössmol för Filmpriesen vörslahn. Veer dorvun hett he wunnen: 1976: den AFI Award in de Kategorie Beste Kameramann för The Devil’s Playground 2003: den AFI Award in de Kategorie Beste Kameramann för Japanese Story 2003: den FCCA Award in de Kategorie Beste Kameramann för Japanese Story 2003: den IF Award in de Kategorie Beste Kameramann för Japanese Story Ian Baker in de Internet Movie Database (engelsch) Normdaten: GND: 139324216 (OGND, AKS) | LCCN: no2004050624 | VIAF: 2177910 | Wikipedia-Personensöök
Erinayo Wilson Oryema (* 1. Januar 1917; † 16. Februar 1977) weer en ugandschen Politiker. An’n 1. März 1939 füng Wilson sienen Deenst as Schendarm an. Gau is he in de koloniale Polizei-Hierarchie opstegen. Nadem Uganda unafhängig worrn is, weer he vun’n 1. April 1964 bet to’n 5. Februar 1971 de eerste swarte Generalinspekter bi de ugandsche Polizei. Nadem Idi Amin de Macht an sik reten harr, is he den 31. Januar 1971 Minister för Bargbo- un Waterressourcen worrn. Siet den 1. Juli 1976 heet sien Amt denn Minister för Land, Huusbo un Ruumplanung. 1977 hebbt se em denn tohoop mit Bischop Janani Luwum un den Politiker Oboth Ofumbi fastnahmen, sien christlich Glöven weer bi Amin nu nich mehr good leden. Na dat wat de Regeren segg, hebbt de dree versöcht, op’n Weg na’t Gefängnis uttobüxen un sünd dorbi bi en Unfall mit’t Auto doodbleven. In Würklichkeit sünd se aver woll dör Lüüd vun Amin ümbrocht worrn.
Klindworth betekent Klindworth Fruchtsäft, düütsch Ünnernehmen, Klindworth’s Verlag, fröheren Verlag in Hannover, Neddersassen. Klindworth is de Familiennaam von Agnes Street-Klindworth (1825–1906), Dochter von Georg Klindworth un eng verbunnen mit Franz Liszt, Carl August Klindworth (1791–1862), düütschen Mechaniker un Ünnernehmer, Georg Klindworth (1798–1882), düütschen Diplomaat un Agent, Johann Klindworth (1900–1976), düütschen Politiker, Johann Andreas Klindworth (1742–1813), düütschen Mechaniker, Karl Klindworth (1830–1916), düütschen Kumponist un Klaveerspeler. Kiek ok bi: Klintworth, Klindwort. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Ünnernehmen Klindworth Fruchtsäft GmbH ut Zittens stellt Fruchtsäft her. De Fruchtsaft von Klindworth warrt nich in’n Detailhannel verköfft. He warrt blots in de Gastronomie verdreven. De Ümsatz leeg 1999 bi 31 Millionen Mark. In dat Johr hett Klindworth mit üm un bi 60 Lüüd in Lohn 250.000 Hektoliter Saft produzeert. Diedrich Klindworth hett 1935 en Appelmosteree in Zittens grünnt. He hett Appels von de Hööv ut de Ümgegend un ut Oolland to Appelsaft verarbeidt. Later hett dat Ünnernehmen ok en Bedriev in de Horbörger Straat in Buxthu apenmaakt. Von 1954 bet 1968 hett dat Ünnernehmen op dat Gelänn von de fröhere Poppeerfabrik Winter bi Ooldklooster in’n Süden von Buxthu produzeert. In dat Johr 1968 is dat Klindtworth-Wark in Buxthu von dat Ünnernehmen Granini övernahmen worrn. Klindworth Fruchtsäft is en Familienünnernehmen bleven, bet 1992 de Hero-Grupp 75 % von dat Ünnernehmen köfft hett. To’n 1. April 1998 hett de Broeree Karlsberg den Andeel von de Hero-Grupp övernahmen. 2004 sünd de Fruchtsaftfirmen von Karlsberg (blangen Klindworth ok noch de Merziger Fruchtgetränke GmbH) mit de Niehoffs-Vaihinger Fruchtsäfte GmbH tohoopgahn un hebbt de Tucano-Holding billt. Disse Holding is 2008 denn an’n Mineralbrunnen Überkingen-Teinach verköfft worrn. Vondaag produzeert dat Ünnernehmen in dat Wark an
Walkmöhl Ohrens is en Watermöhl an’n Depenbeek bi Ohrens. Se is as Walkmöhl bruukt worrn, üm Stoff hertostellen. Ok Wittgarvers hebbt jemehr Fellen dor walkt. De Möhl liggt op de Stoder Geest en Stück in’n Süden von dat Dörp Ohrens, is nich wied af von de Steed, an de de Depenbeek in de Au münnt, un liggt in dat Naturschuulrebeed Audaal un Blangendaals. De Möhl kummt an’n 17. Juli 1664 toeerst in en Verdrag vör, in den Pierre de Bidal as Herr över dat Amt Harsfeld mit de Weetfro von Benneken Hagedorn un dat Wandmakeramt in Stood afmaakt, dat de Möhl för söven Johr verpacht warrt. De Familie Hagedorn hett de Möhl denn in Arventins kregen. De Walkmöhl is bet to’n 25. Mai 1907 lopen, as en Hoogwater för so swore Schadens sorgt hett, dat sik de Reparatur nich mehr lohnt hett. 1930/1931 is se von Ludwig Schmidt ut Hamborg för de Jugendarbeid von de Paddsökers (Grupp Geusen) ümboot worrn. 1934 hett de Hitlerjugend dat Gebüüd övernahmen. Nan’n Tweten Weltkrieg keem Schmidt 1949 wedder un hett de Möhl bet 1950 wedder herricht. De Möhl is 1964 von de Familie Hagedorn an’n Landkreis Stood verköfft worrn. An’n 20. Juni 1986 is
Landsstraat 1 betekent Landsstraat 1, Straat in Neddersassen, Landsstraat 1, Straat in Noordrhien-Westfalen, Landsstraat 1, Straat in Rhienland-Palz, Landsstraat 1, Straat in Sassen-Anholt, Landsstraat 1, Straat in Sleswig-Holsteen, Landsstraat 1, Straat in Niederösterreich, Öösterriek, Landsstraat 1, Straat in Tirol, Öösterriek, Landsstraat 1, Straat in Vorarlberg, Öösterriek, Landsstraat 1, Straat in Polen, Landsstraat 01, Straat in Mekelborg-Vörpommern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Landsstraat 2 betekent Landsstraat 2, Straat in Neddersassen, Landsstraat 2, Straat in Noordrhien-Westfalen, Landsstraat 2, Straat in Rhienland-Palz, Landsstraat 2, Straat in Sassen-Anholt, Landsstraat 2, Straat in Sleswig-Holsteen, Landsstraat 2, Straat in Niederösterreich, Öösterriek, Landsstraat 2, Straat in Tirol, Öösterriek, Landsstraat 2, Straat in Vorarlberg, Öösterriek, Landsstraat 2, Straat in Polen, Landsstraat 02, Straat in Mekelborg-Vörpommern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Landsstraat 3 betekent Landsstraat 3, Straat in Neddersassen, Landsstraat 3, Straat in Noordrhien-Westfalen, Landsstraat 3, Straat in Rhienland-Palz, Landsstraat 3, Straat in Sassen-Anholt, Landsstraat 3, Straat in Sleswig-Holsteen, Landsstraat 3, Straat in Niederösterreich, Öösterriek, Landsstraat 3, Straat in Tirol, Öösterriek, Landsstraat 3, Straat in Vorarlberg, Öösterriek, Landsstraat 3, Straat in Polen, Landsstraat 03, Straat in Mekelborg-Vörpommern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Landsstraat 4 betekent Landsstraat 4, Straat in Neddersassen, Landsstraat 4, Straat in Noordrhien-Westfalen, Landsstraat 4, Straat in Rhienland-Palz, Landsstraat 4, Straat in Sassen-Anholt, Landsstraat 4, Straat in Sleswig-Holsteen, Landsstraat 4, Straat in Niederösterreich, Öösterriek, Landsstraat 4, Straat in Tirol, Öösterriek, Landsstraat 4, Straat in Vorarlberg, Öösterriek, Landsstraat 4, Straat in Polen, Landsstraat 04, Straat in Mekelborg-Vörpommern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Landsstraat 5 betekent Landsstraat 5, Straat in Neddersassen, Landsstraat 5, Straat in Noordrhien-Westfalen, Landsstraat 5, Straat in Rhienland-Palz, Landsstraat 5, Straat in Sassen-Anholt, Landsstraat 5, Straat in Sleswig-Holsteen, Landsstraat 5, Straat in Niederösterreich, Öösterriek, Landsstraat 5, Straat in Tirol, Öösterriek, Landsstraat 5, Straat in Vorarlberg, Öösterriek, Landsstraat 5, Straat in Polen, Landsstraat 05, Straat in Mekelborg-Vörpommern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Landsstraat 6 betekent Landsstraat 6, Straat in Neddersassen, Landsstraat 6, Straat in Noordrhien-Westfalen, Landsstraat 6, Straat in Rhienland-Palz, Landsstraat 6, Straat in Sassen-Anholt, Landsstraat 6, Straat in Sleswig-Holsteen, Landsstraat 6, Straat in Niederösterreich, Öösterriek, Landsstraat 6, Straat in Tirol, Öösterriek, Landsstraat 6, Straat in Vorarlberg, Öösterriek, Landsstraat 6, Straat in Polen, Landsstraat 06, Straat in Mekelborg-Vörpommern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Landsstraat 7 betekent Landsstraat 7, Straat in Neddersassen, Landsstraat 7, Straat in Noordrhien-Westfalen, Landsstraat 7, Straat in Rhienland-Palz, Landsstraat 7, Straat in Sassen-Anholt, Landsstraat 7, Straat in Sleswig-Holsteen, Landsstraat 7, Straat in Niederösterreich, Öösterriek, Landsstraat 7, Straat in Tirol, Öösterriek, Landsstraat 7, Straat in Vorarlberg, Öösterriek, Landsstraat 7, Straat in Polen, Landsstraat 07, Straat in Mekelborg-Vörpommern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.